[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.4.2007

SEC(2007) 453

BIZOTTSÁGI MUNKADOKUMENTUM

Az alábbi című közleményhez készült kísérődokumentum A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK GLOBÁLIS EURÓPA: SZOROSABB EGYÜTTMŰKÖDÉS AZ EURÓPAI EXPORTŐRÖK PIACRA JUTÁSÁNAK ELŐSEGÍTÉSE ÉRDEKÉBEN A HATÁSVIZSGÁLAT ÖSSZEFOGLALÁSA {COM(2007) 183 végleges}{SEC(2007) 452}

Vezetői összefoglaló

Az Unió 1996. évi eredeti piacrajutási stratégiájának célja a többoldalú és kétoldalú kereskedelmi megállapodások végrehajtása és harmadik piacok megnyitása volt. E stratégia két pillérre épült: az uniós vállalkozások számára információt nyújtani a piacrajutási feltételekről valamennyi uniós érdekelt fél bevonásával, és az akadályok felszámolására szolgáló módszert létrehozni.

Eltelt egy évtized, és a világ politikai és gazdasági helyzete változik. Új, jelentős kereskedelmi partnerek jelennek meg. Az akadályok természete megváltozott. Az uniós vállalkozások nagyobb mértékben jelen vannak a gyorsabb növekedést mutató külföldi piacokon, ami pedig a hazai gazdaságok növekedését segíti. 2006-ban a Globális Európa közleményben a Bizottság felhívta a figyelmet a piacrajutási stratégia megújításának szükségességére.

A 2005. évi piacrajutási tanácskozás következtetései, a 2006. évi Crowell & Moring értékelő tanulmány, valamint a 2006-2007. évi internetes nyilvános konzultációk rámutattak, hogy szükség van arra, hogy a Bizottság valódi „szolgáltatási elkötelezettséget” tanúsítson az ügy iránt, és hogy fontossági sorrendbe állítsa a piacokat és az akadályokat, hogy ezáltal a tagállamokkal és a vállalkozásokkal eredményesebben együtt tudjon működni.

A piacrajutási hatásvizsgálat a jelenlegi helyzet elemzése után az alábbi négy továbbhaladási útvonalat vázol fel részletesen:

- A. lehetőség: a piacra jutással kapcsolatos tevékenységet kizárólag információk nyújtására korlátozni;

- B. lehetőség: a korábbi helyzet fenntartása a projektek szokásos elfogadásával/fejlesztésével;

- C. lehetőség: önállóbb megközelítés vagy

- D. lehetőség: radikális, teljes mértékű átalakítás „piacrajutási képviselő” kinevezésével és „Piacrajutási Végrehajtó Ügynökség” létrehozásával.

Az elemzés eredménye szerint a C. lehetőség : Önállóbb megközelítés a legkézenfekvőbb megoldás a Globális Európa közleményben foglalt követelmények megvalósítására és a lisszaboni menetrend célkitűzéseinek elősegítésére. A négy lehetőség közül várhatóan egyik sem lesz hátrányos hatással a fejlődő országokra vagy a szociál-, illetve környezetpolitikára.

A kiválasztott módszerben olyan új piacrajutási együttműködés jönne létre, amely összegyűjtené az akadályokról és azon országokról rendelkezésre álló információkat, amelyekben az uniós vállalkozások a legjobb eredményeket érhetnék el, de nem feledkezne meg a kisebb tagállamok és a kkv-k igényeiről sem az eljárása során; a módszer jelentené továbbá a kereskedelempolitikai eszközök eredményesebb alkalmazását; a más piacokon hasonló célkitűzésekkel rendelkező harmadik országok közötti eseti jellegű együttműködések létrehozását; fejlettebb piacrajutási adatbázist; kereskedelmi akadályok országok által történő bejelentésének lehetőségét; és az érdekeltek sokkal összehangoltabb fellépését. Az intézményrendszert tekintve lentről felfelé haladva a „piacrajutási hálózatok” a Bizottság, a tagállamok és a vállalkozások között újfajta együttműködés jön létre, és a Bizottság küldöttségei is – helyi szinten – nagyobb szerephez jutnak.

A Globális Európáról szóló közlemény hatásvizsgálatában foglaltaknak megfelelően az új piacrajutási együttműködést rendszeresen felül kell vizsgálni. Monitoringhoz szükséges mutatókat és az értékeléshez használt eszközöket határoznak meg, hogy az ilyen ellenőrzésekhez elég információ álljon rendelkezésre. Ezeken túlmenően a módosított stratégián további, független, külső értékelést is el kell végezni két-három évvel az elindítását követően.

E dokumentum teljes mértékben figyelembe veszi a hatásvizsgáló bizottság 2007. március 9-én kiadott véleményét.